Hann. Münden

Hann. Münden (ôfkoarting fan Hannoversch Münden) is in stêd en selsstannige gemeente yn de lânkring Göttingen yn it suden fan Nedersaksen oan de grins fan Hessen en net fier fan Thüringen ôf. Hannoversch Münden leit op it plak dêr't de Werra en de Fulda gearrinne en se fan dêr ôf de Wezer foarmje. 

 Namme 
De tafoeging Hann. ferwiist nei it keninkryk Hannover, dêr't Münden yn de 19e iuw by hearde en is nedich om betizing mei it Westfaalske Minden út te sluten. Sûnt 1971 is de namme offisjeel "Hann. Münden". It is net allinne in ôfkoarting mear, mar de namme wurdt ek sa útsprutsen.

 Stedsyndieling 
Sûnt de gemeentlike weryndieling fan 1973 bestiet de stêd Hann. Münden út de kearnstêd en tsien saneamde ortsteile. 

 De kearnstêd bestiet njonken de binnenstêd út: Altmünden, Hermannshagen, Neumünden, Kattenbühl, Blume.
 Ortsteile yn de stêd binne: Bonaforth, Gimte (mei Hilwartshausen), Hedemünden, Hemeln (mei Bursfelde en Glashütte), Laubach, Lippoldshausen, Mielenhausen, Oberode, Volkmarshausen, Wiershausen.

Kategory:Gemeente yn Nedersaksen
Kategory:Plak yn Nedersaksen